Raġel ta’ 52 sena ntbagħat 16-il xahar ħabs wara li ammetta li kkorrompa tifel ta’ 14-il sena u li pparteċipa f’attivitajiet sesswali ma’ persuna taħt l-età. Il-qorti ppreseduta mill-Maġistrat Charmaine Galea, fis-sentenza tagħha qieset l-ammissjoni bikrija tal-imputat u l-fatt li kkopera mal-pulizija, iżda qieset ukoll li l-imputat għażel li jipparteċipa f’relazzjoni ma’ tifel taħt l-età. L-akkużat, li ismu mhux jixxandar b’ordni tal-qorti, ġie ordnat biex għal tliet snin wara li jkun skonta l-piena, ma jkellimx mal-vittma bl-ebda mod u lanqas jersaq lejn il-postijiet fejn ikun hu. Il-qorti wissiet lill-imputat li jekk ma jobdix dawn l-ordnijiet tista’ tkun applikata multa ta’ €2300 ewro minbarra l-possibbiltà ta’ piena oħra ta’ ħabs.